Univerza v Ljubljani

Fakulteta za elektrotehniko

Ime in priimek kandidat-a/-ke, strokovni naziv

DISPOZICIJA DOKTORSKE DISERTACIJE

**Predlog naslova v slovenskem jeziku**

**Predlog naslova v angleškem jeziku**

*Opomba:* *Predlog naslova doktorske disertacije naj izraža vsebino v čim krajši obliki. V naslovu naj ne bo dvopičij, podpičij, pomišljajev in podrednih stavkov. Uporaba izrazov analiza, preučevanje ali podobno ni zaželena, saj to v osnovi vsebuje vsaka doktorska disertacija. Ujemanje slovenske in angleške verzije naslova. Slovnična pravilnost. Izogibanje kraticam.*

Znanstveno področje: Elektrotehnika

Ljubljana, 20xx

*Uvodne opombe:*

*Obseg števila strani dispozicije brez naslovnice in seznama literature:*

***od 3 do 7 strani (priporočeno: 5-6 strani)***

*Temeljni subjekti (študent, študentka, kandidat , kandidatka, mentor, mentorica, član, članica in drugi) so v nadaljnjem besedilu zapisani v moški slovnični obliki in veljajo enakovredno za oba spola.*

***Po prejemu morebitnih predlogov sprememb in dopolnitev s strani komisije na javni predstavitvi dispozicije, kandidat dispozicijo ustrezno popravi in odda v ocenjevanje končno verzijo.***

1. **Opis ožjega raziskovalnega področja in problematike**

(okvirno pol strani)

* Navedemo in na kratko opišemo ožje raziskovalno področje, na katerem bomo izvajali raziskave in se pričakujejo izvirni prispevki. Izpostavimo pomen in aktualnost ožjega področja.
* Na kratko navedemo tudi motivacijo naših raziskav in v nekaj stavkih bistvo problematike, ki jo bomo obravnavali v okviru naše disertacije (podrobnejša razlaga tematike spada pod druge točke).

1. **Pregled dosedanjih raziskav in pomembnejše literature**

(okvirno ena stran)

* Na kratko opišemo stanje na področju (»state-of-the-art«), naredimo pregled in kratko analizo relevantne literature, vključujoč tudi najnovejše objave z ožjega področja.
* Vezano na stanje dosedanjih raziskav vpnemo naša izhodišča in na kratko izpostavimo izzive ter navedemo namen predlagane tematike.
* Na osnovi zgoraj izvedene kratke analize literature utemeljimo relevantnost in aktualnost predlagane tematike raziskovanja.

1. **Opredelitev hipotez ali raziskovalnih vprašanj ali ciljev**

(okvirno ena stran)

* Najprej jedrnato predstavimo raziskovalni problem.
* Nato jasno določimo hipoteze (H) in/ali raziskovalna vprašanja (R) in/ali podrobnejše cilje (C). Praviloma izberemo eno od navedenih treh opcij. Jasno navedemo, za katero opcijo gre in oštevilčeno navedemo, bodisi hipoteze (H1, H2, ..) / raziskovalna vprašanja (R1, R2, ..) / podrobnejše cilje (C1, C2, ..) in jih na kratko razložimo. Nekoliko bolj se priporočata opciji določitve hipotez ali raziskovalnih vprašanj, v skladu z novim pravilnikom pa je dopustna tudi opcija podrobnejših ciljev. Običajno se navede okoli tri poglavitne hipoteze ali raziskovalna vprašanja ali podrobnejše cilje, vendar je to odvisno od vsebine raziskave.

1. **Zasnova raziskav in metode dela**

(okvirno ena stran)

* Podamo zasnovo raziskav oziroma metodološkega pristopa k raziskavam.
* Sledi podrobnejši opis predvidenih metod raziskovalnega dela (pristopi, orodja, postopki, npr. teoretični, eksperimentalni, simulacijski, faze raziskav, v kolikor je smiselno, tudi terminska opredelitev faz).

1. **Pričakovani rezultati in izvirni prispevki k znanosti**

(okvirno ena stran)

* Najprej navedemo, kaj so pričakovani rezultati raziskav. Med pričakovane rezultate ne sodijo nujno samo pričakovani izvirni prispevki k znanosti.
* Nato jasno izpostavimo pričakovane izvirne prispevke k znanosti, ki izhajajo iz navedenih rezultatov (priporočeno po alinejah, praviloma do največ pet prispevkov).
* Pričakovane prispevke po presoji na kratko dodatno razložimo. Ker gre v tej fazi pogosto za predvidevanja, prispevke formuliramo po lastni presoji ravno prav široko/ozko. Med izvirne prispevke spadajo npr. izvirne metode, pristopi, novi prispevki. Med izvirne prispevke ne spadajo npr. implementacija znanih metod, rešitve praktičnih problemov z znanimi metodami in podobno.

**Literatura**

[1] Okvirno do 30 pomembnejših in aktualnih virov, ki morajo biti vsi citirani v besedilu dispozicije.

PRILOGA 1: Osnutek načrta ravnanja z raziskovalnimi podatki

OPOMBA: Načrt ravnanja s podatki je obvezna sestavina dispozicije le za študente vpisane v doktorski program od vključno š.l. 2021/2022 in naprej. Študentom vpisanim pred omenjenim š.l. osnutka načrta še ni potrebno oddajati, če pa se za to vseeno odločijo, naj upoštevajo spodaj navedene usmeritve.

* V študentski pisarni UL FE zaprosite za elektronski obrazec osnutka načrta ravnanja z raziskovalnimi podatki (ena stran).
* Usmeritve glede načrta so navedene v 50. členu Pravilnika o doktorskem študiju UL\*. Upoštevajte tudi morebitna druga navodila UL v zvezi s tem.
* Osnutek načrta naj bi, glede na strukturo obrazca, zelo na kratko vseboval: 1) Tip podatkov in metode njihovega zbiranja in/ali ustvarjanja (med drugim se moramo opredeliti tudi ali bodo v raziskavo vključeni občutljivi podatki in če da, kako boste ravnali z njimi), 2) Način hranjenja in zaščita podatkov med raziskovalnim delom za doktorsko disertacijo in 3) Dolgotrajna dostopnost in hranjenje podatkov (kateri podatkovni repozitorij, v primeru načrtovanja omejenega dostopa do podatkov za določen čas navedite razloge).

\_\_\_\_\_\_\_\_\_\_\_\_\_\_\_\_\_\_\_\_\_\_

\* 50. člen Pravilnika o doktorskem študiju UL (z upoštevanimi dopolnitvami in spremembami iz l. 2020):

Raziskovalni podatki, ustvarjeni in zbrani za potrebe doktorske disertacije, morajo biti objavljeni ali drugače dostopni na način, ki omogoča njihovo preglednost, dostopnost, interoperabilnost ter možnost ponovnega vrednotenja in uporabe. Doktorand odda raziskovalne podatke v podatkovni repozitorij, podatkovno središče ali arhiv raziskovalnih podatkov, s čimer se zadosti načelom preverljivosti, transparentnosti in odprte znanosti. Prednostno se raziskovalni podatki predajo področnim nacionalnim ali mednarodnim podatkovnim središčem, namenjenim določenim vrstam podatkov ali v Repozitorij UL.

V doktorski disertaciji se navede, kje so dostopni podatki in kako je mogoče dostopati do njih. Izjeme pri deljenju podatkov so upravičene, kadar gre za osebne in občutljive podatke ali kadar gre za razloge varovanja intelektualne lastnine oz. ne razkrivanja ogroženih področij, skupin ali vrst. V primeru uveljavljanja utemeljenih izjem pri deljenju podatkov doktorand v dogovoru s podatkovnim središčem poskrbi za ustrezen način zaščite podatkov in omejitve dostopa do podatkov. Za katalog podatkovnega središča morajo biti v tem primeru pripravljeni vsaj prosto dostopni metapodatki, iz katerih je razvidno, kje in pod kakšnimi pogoji so raziskovalni podatki dostopni.